दिल्ली सरकार के कैबिनेट मंत्री राजेंद्र पाल गौतम उन्नाव में पीड़ित परिवार से मिलने जा रहे हैं। उनका काफिला दिल्ली से निकल चुका है और आज वो पीड़ित परिवार से मुलाकात करेंगे।
दिल्ली में इलाज का दिया था प्रस्ताव
राजेंद्र पाल गौतम ने उन्नाव कांड पर यूपी की योगी सरकार को घेरते हुए पीड़ित बच्ची को दिल्ली भेजकर इलाज कराने की पेशकश भी की थी जिसके बाद योगी सरकार पर दबाव बढ़ा और यूपी सरकार ने मुफ्त में पीड़िता को बेहतर इलाज मुहैया कराने की बात कही।
उन्नाव में 3 बेटियां संदिग्ध हालात में मिली है, जिसमें से 2 की मौत हो चुकी है, एक बेटी गंभीर हालत है।
मैं मुख्यमंत्री आदित्यनाथ से निवेदन करता हूँ कि तीसरी बेटी को एयरलिफ्ट करवा कर दिल्ली भेजा जाए ताकि उसकी जान बचाई जा सके। दिल्ली सरकार बेटी का सारा खर्च उठाएगी- @AdvRajendraPal pic.twitter.com/OCasoOmXoF
— Aam Aadmi Party Delhi (@AAPDelhi) February 18, 2021
पीड़ित परिवार को मिलने से रोका जा रहा है
कानपुर अस्पताल में भर्ती पीड़िता की मां ने यूपी पुलिस पर गंभीर आरोप लगाए हैं। पीड़़िता की मां का कहना है कि यूपी पुलिस ने उन्हें किसी से मिलने नहीं दे रही। उनका आरोप है कि उन्हें अपनी बेटी तक को नहीं देखने दिया जा रहा।
hin_Deva hin_Deva hin_Deva hin_Deva hin_Deva eng_Latn hin_Deva hin_Deva